સુરતમાં કાળાં નાણાં જાહેર કરવામાં ૯૦ ટકા બિલ્ડર્સ છે. જેમાં રૃ. અઢી કરોડથી લઈ ૧૨૫ કરોડ સુધી જાહેર કરનારા છે. બે બિલ્ડરોએ તો વડા પ્રધાન નવસારી આવવાના હતા તેની આગલી સાંજે જ રૃપિયા ૧૫૨ કરોડ જાહેર કર્યા હોવાની વાત બહાર આવી હતી. કાળાં નાણાં જાહેર કરનારા અન્ય કરદાતાઓમાં ડૉક્ટર્સ, જ્વેલર્સ, હીરા વેપારી અને કાપડના વેપારીઓનો સમાવેશ થાય છે. સુરતના ફાસ્ટફૂડ જોઇન્ટ્સ ધરાવતા કરદાતાઓએ પણ રૃપિયા ૬૦ લાખ સુધી જાહેર કર્યા છે.